b'\n_START_ARTICLE_\nPeter Engman\n_START_SECTION_\nBakgrunn\n_START_PARAGRAPH_\nEngman er oppvokst i Hallstavik i Roslagen hvor han ble utdannet til sveiser og arbeidet en tid ved Holmens bruk p\xc3\xa5 hjemstedet. Deretter flyttet han til nabobyen Norrt\xc3\xa4lje og videre til Stockholm p\xc3\xa5 begynnelsen av 1980-tallet der han arbeidet i veldig forskjellige yrker som lastebilssj\xc3\xa5f\xc3\xb8r, drosjesj\xc3\xa5f\xc3\xb8r, barnepleier, postbud med mere._NEWLINE_Han var ogs\xc3\xa5 musiker og l\xc3\xa5tskriver og turnerte rundt med punkbandet President Gas, som til og med ga ut et par plater.\n_START_SECTION_\nTeater og film\n_START_PARAGRAPH_\nI 1990 fikk han arbeide som scenearbeider p\xc3\xa5 Operaen og seinere ved Dramaten. Han begynte \xc3\xa5 s\xc3\xb8ke p\xc3\xa5 ulike teaterutdanninger og til slutt kom han inn ved H\xc3\xb6gskolan f\xc3\xb6r teater i G\xc3\xb6teborg i 1993 hvor han studerte til 1996. Etter pr\xc3\xb8vespill p\xc3\xa5 skolen fikk Engman en av hovedrollene i \xc3\x85ke Sandgrens Stora og Sm\xc3\xa5 M\xc3\xa4n og opplevde da litt av et gjennombrudd. Han spiller ofte litt halvsympatiske figurer som for eksempel i filmen Suxxess (2002) eller som skuespiller i TV-serien Stora Teatern (2002). I 1998 fikk Engman Det svenske teaterf\xc3\xb6rbundets Daniel Engdahl-stipendium.'